Poliisin mukaan uhkaajan henkilöllisyys on tiedossa.

Kotkan Svenska Samskolan evakuoitiin uhkauksen takia maanantaina. SASU MÄKINEN

Kotkan Svenska Samskolaan on kohdistunut koulu-uhkaus, Kaakkois-Suomen poliisi tiedotti asiasta Twitterissä maanantaina iltapäivällä.

Poliisi ja henkilökunta tyhjensivät koulun. Tilanteessa ei ollut vaaraa oppilaille eikä sivullisille, koulupäivä päättyi evakuointiin. Uhkaajan henkilöllisyys on poliisin tiedossa.

Poliisi ilmoitti Twitterissä kuuden aikoihin illalla, että evakuointi sujui rauhallisesti. Koulunkäynti jatkuu tiistaina normaalisti, mutta poliisi on koulupäivässä mukana.

Kyseessä on sama koulu, joka nousi aiemmin otsikoihin epäillyn kiusaamistapauksen takia. Poliisi ei epäile asiassa rikosta, sillä poliisin mukaan poika oli laittanut paristot suuhun itse.

- Kotkan poliisi kuulusteli viikonloppuna pariston suuhun laittanutta poikaa, kahta todistajaa ja epäillyksi ilmoitettuja poikia. Todistajat ja epäillyksi ilmoitetut pojat kertoivat yhtenevästi, että poikaa ei millään tavalla pakotettu, painostettu, uhattu tai yllytetty laittamaan paristoa suuhun - vaan hän on yhtäkkiä, kenellekään mitään sanomatta laittanut koululuokassa pariston suuhun, kertoo tutkinnanjohtaja Jarmo Rahkola.

Koulu-uhkausta poliisi sen sijaan tutkii laittomana uhkauksena.

Koulu-uhkaaja on poliisin tiedossa. SASU MÄKINEN

Video: 5 tapaa auttaa kiusattua.